за целите на настоящото споразумение се счита, че тези позовавания се отнасят за териториите на страните по споразумението, определени в член 483 от настоящото споразумение.
 5. Позовавания на институции
 Когато актовете, към които е направена препратка, съдържат позоваване на институции, комитети или други органи на ЕС, се разбира, че Украйна няма да стане член на такива институции, комитети или органи.
 6. Права и задължения
 Приема се, че предоставените права и наложените задължения на държавите — членки на ЕС, или на техни публичноправни субекти, предприятия или частни лица в отношенията помежду им са предоставени или наложени на договарящите страни, като позоваването на последните в зависимост от случая може да се отнася до техни компетентни органи, публичноправни субекти, предприятия или частни лица.
 7. Сътрудничество и обмен на информация
 С цел да се улесни упражняването на съответните правомощия на компетентните органи на страните по споразумението, при поискване тези органи си обменят цялата информация, необходима за правилното действие на настоящото споразумение.
 8. Позовавания на езици
 Страните по споразумението имат право да използват в процедурите, попадащи в обхвата на настоящото споразумение, всеки от официалните езици на институциите на Европейския съюз или на Украйна. Ако в официален документ се използва език, който не е официален език на институциите на Европейския съюз, заедно с документа се представя и превод на официален език на институциите на Европейския съюз.
 9. Влизане в сила и прилагане на актовете
 Разпоредбите относно влизането в сила или прилагането на приложимите разпоредби, към които препращат изброените в приложенията актове, не са от значение за целите на споразумението. Сроковете и датите, приложими спрямо Украйна във връзка с въвеждането в действие на приложимите разпоредби и осигуряване на пълното и цялостното им прилагане, са посочени в договореностите, фигуриращи в приложенията.
 Допълнение XVII-2
 ПРИЛОЖИМИ ПРАВИЛА ПО ОТНОШЕНИЕ НА ФИНАНСОВИТЕ УСЛУГИ
 Приложимите разпоредби на следните актове на ЕС се прилагат в съответствие с разпоредбите относно хоризонталното адаптиране, изложени в допълнение XVII-1, освен ако не е предвидено друго. По-долу е предвидено конкретно адаптиране за всеки отделен акт, ако това е необходимо.
 Приложими разпоредби, които следва да бъдат приети:
 А. Банков сектор
 Директива 2006/48/ЕО на Европейския парламент и на Съвета от 14 юни 2006 г. относно предприемането и осъществяването на дейност от кредитните институции (преработена) (наричана по-долу „Директива 2006/48/ЕО“).
 Срокове: Приложимите разпоредби на директивата започват да се прилагат в следните срокове:
 Очакван напредък при приемането на разпоредби на ЕС за кредитните институции
 Приложими разпоредби на Директива 2006/48/ЕО
 Очакван график на прилагане
 Изисквания за достъп до предприемане и упражняване на дейност като кредитни институции
 Дял II
 4 години
 Взаимоотношения с трети страни
 Дял IV
 4 години
 Принципи за разумен надзор
 Дял V, глава 1, раздели 2—4
 4 години
 Определение за „собствен капитал“
 Дял V, глава 2, раздел 1
 4 години
 Разпоредби относно големите експозиции
 Дял V, глава 2, раздел 5
 4 години
 Разпоредби за рисковете в съответствие с Базел I:
 —
 Капиталови изисквания с оглед на кредитния риск
 —
 Капиталови изисквания с оглед на позиционния риск, сетълмент риска и риска от контрагента, валутния риск и стоковия риск
 —
 Изключване на прилагането на